《三高亭二首 其一》
宋代·程公许

一棹松江朔雪饕，椒浆曾此酹三高。远游借与薰风便，伟观还如昔日遭。

唤起玉龙嘘雾雨，饶教綵蜺战云涛。平生最爱登高赋，盍为丰碑续拟骚。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。